
ΘΕΜΑΤΙΚΗ ΕΝΟΤΗΤΑ: Ο ΑΝΘΡΩΠΟΣ ΚΑΙ Η ΦΥΣΗ

ΕΝΔΕΙΚΤΙΚΕΣ ΑΠΑΝΤΗΣΕΙΣ
(Επισημαίνεται ότι οι απαντήσεις που προτείνονται για τα θέματα είναι ενδεικτικές. Κάθε άλλη απάντηση, κατάλληλα τεκμηριωμένη, θεωρείται αποδεκτή.)

Α3. (Μονάδες 25)
	ΕΠΙΣΗΜΑΝΣΕΙΣ
Θετικά αξιολογούνται:
· Ένας πετυχημένος, περιεκτικός και ελκυστικός τίτλος.
· Η κατάλληλη τεκμηρίωση.
· Κυριαρχία της αναφορικής γλωσσικής λειτουργίας.



Ενδεικτικοί άξονες της απάντησης:
Ο/Η μαθητής/-τρια αναμένεται να αντλήσει από το κείμενο όσα στοιχεία αφορούν στα ζη-τούμενα και θεωρεί αξιοσημείωτα, για να πλαισιώσει τις προσωπικές του/της απόψεις. 
Στοιχεία από το κείμενο
Το νερό:
· μας ξεδιψάει,
· ρυθμίζει τη θερμοκρασία μας,
· μεταφέρει τα θρεπτικά συστατικά σε όλο το σώμα,
· αποβάλλει τα περιττά στοιχεία από το σώμα,
· βοηθάει στη χώνεψη,
· κάνει καλό στην επιδερμίδα,
· βελτιώνει τη μνήμη και μας βοηθάει να συγκεντρωθούμε.

Β3. (Μονάδες 25)
1. Ερώτηση αναγνωστικής ανταπόκρισης
Το ποιητικό υποκείμενο βλέπει στη γη:
- τα δάση,
- τις μεγάλες πολιτείες,
- τα χωράφια,
- τα εργοστάσια.
Το ποιητικό υποκείμενο βλέπει στη θάλασσα:
- τα υπερωκεάνια,
- τα κοπάδια τα χέλια,
- τις βαρκούλες στα μικρά λιμάνια,
- τις φουρτούνες,
- τα πουλιά.
Ως προς το δεύτερο ερώτημα, η εκφώνηση απαιτεί την καταγραφή προσωπικών εντυπώσεων, αρκεί να είναι ολοκληρωμένη η παρουσίαση εκφραστικά και νοηματικά.
ή
2. Ερώτηση δημιουργικής γραφής
Ο/Η μαθητής/-τρια, ανάλογα με τον παραστατικό του/της κύκλο, καταθέτει τις προτιμήσεις και τις σκέψεις του/της, προκειμένου να απαντήσει στα ερωτήματα.
Δεδομένου ότι ζητείται μία σελίδα ημερολογίου, θετικά αξιολογούνται τα εξής:
α. ημερομηνία,
β. προσφώνηση, π.χ. Αγαπητό μου ημερολόγιο,
γ. χρήση α΄ και β΄ προσώπου,
δ. ύφος προσωπικό, άμεσο, οικείο.

